15 Le fa go ntse jalo, Petere o ne a diragalelwa ke eng? Mo bosigong jwa gagwe jwa bofelo mo kgolegelong, fa a ne a ile ka boroko a le fa gare ga masole a mabedi, o ne a bona metseletsele ya ditiragalo tse di gakgamatsang. (Bala Ditiro 12:7-11.) Akanya ka se se diragetseng: Ka tshoganyetso fela, lesedi le legolo la tlala mo phaposaneng ya kgolegelo. Moengele o ne a eme foo, go bonala masole a ne a sa mmone, mme ka bonako a tsosa Petere. Mme dikeetane tse a neng a golegilwe diatla ka tsone, di ne tsa wa! Moengele o ne a ntshetsa Petere kwa ntle ga phaposana ya kgolegelo, ba feta teng mo masole a neng a le gone, le mo setswalong se segolo sa tshipi, se se neng sa bulega “ka bosone fela.” Fa ba setse ba le kwa ntle ga kgolegelo, moengele o ne a nyelela. Petere o ne a golotswe!